गोदान दिल्ली , 17 अक्टबरःभारतआव बोसोरफ्रोमबो बायदिसिना रोखोमनि हिंसायारि जाथाय , दाङाबाजि जाथाय सोमजिनायजों गोबां सुबुंफोरनि जिउ ख'हा जायो । बेनि अनगायैबो हादतनि माखासे नोगोरमाफोराव आबहावा गुबुंले जानायनि जाहोनआव नोगोरनि सुबुंफोरा हमदांनो हायै बेरामजों नाख्रेबजानानै जिउ खहा जानायाबो रायखांजाथाव । एक्सपार्टफोरनि नायबिजिरनानै मोन्नाय मोनसे रिपर्ट बादिब्ला , भारतआव थांनाय बोसोराव गुबुंले बारहावा , गोजौ थै नारसिन्थाय , थांखु सोबनाय आरो ब्लाड सुगारजों बयनिख्रुइबो बांसिन सुबुंफोरनि जिउ खहा जादों । सासे गेदेमा नायबिजिरगिरिआ शुक्रबारखालि खेंफोरथि होनाय बादिब्ला , नायबिजिरनायनि रिपर्ट ग्लबेल बार्डेन अफ डिजिसआव मख'नाय बादिब्ला , मुलुगनि दर 200 नि बांसिन हादरफोर आरो ओन्सोलफोराव सुबुंफोर थैनायनि 288 जाहोनफोर आरो 369 बेरामफोर दङ । रिपर्टनि बादिब्ला , थांनाय बोसोराव भारतआव गाज्रि बारहावाजों 16.7 लाख , थांखु सोबनायजों 12.3 लाख , गोजौ थै नारसिन्थाय बेरामजों 14.7 लाख आरो हाइब्लाड सुगारजों 11.2 लाख सुबुंफोरनि जिउ खहा जादों । बबेखानि थांनाय 30 बोसोरनि गेजेराव भारतआव गोसोनि बेराम , सुगार आरो स्ट्रक बायदि बेरामजों बांसिनै सुबुंफोरनि जिउ खहा जादों । 
गुबुंले बारहावा आरो हिंसायारि जाथायजों थांनाय बोसोराव बांसिन सुबुंफोर थैदों